Farrux Zokirov 74 yoshni qarshiladi

Bugun 16 aprel O`zbekiston xalq artisti Farrux Zokirov tug`ilgan kun. Suyikli san`atkorimizni barcha shogird va hamkasblari tabriklamoqda. 
Eslatib o`tamiz, Farrux Zokirov ayni paytda  “O`zbekiston xalq artistlari klubi” raisidir. 
Farrux Zokirov o`zbek milliy estrada qo`shiqchilik san`ati rivojidagi xizmatlari beqiyos. Buni “Yalla” ansamblining bugun “afsonaviy” deya e`tirof etilishi-yu, uning dunyo uzra dong taratganini misol qilishning o`zi kifoya. San`atkor kuylagan qo`shiqlar esa qadrdon qo`shiqlar sifatida yillar o`tsa-da, muxlislar tilidan tushmaydi. San`atdagi mana shu baxt va ijodiy jo`shqinlik uni hech qachon tark etmasligini tilab qolamiz!